Terje Baalsrud

Terje Baalsrud (1914–2003) var en norsk økonom, journalist og avisredaktør.Oddvar Korme: «Nekrologer. Terje Baalsrud», Aftenposten, 24. mars 2003, s. 19.

Han vokste opp i Kristiansand og Oslo. Baalsrud studerte økonomi og fullførte i 1937 cand.oecon.-graden. Han hadde da allerede startet en karriere som journalist, først i Fedrelandslagets ukeavis ABC. Han var også propagandaleder og riksleder i Fedrelandslagets Ungdomsfylking. Senere arbeidet han som sekretær i Norges Skogeierforbund og som journalist i Tidens Tegn. Etter krigen arbeidet Baalsrud som redaksjonssekretær for leksikonet Kringla Heimsins. 

I 1949 ble han ansatt i Norges Handels- og Sjøfartstidende som utenriksmedarbeider. Fra 1962 til 1978 var han avisens sjefredaktør (konstituert fra 1961). Baalsrud mottok i 1959 Narvesenprisen for sine artikler Cuba-saken, om ulovlig norsk våpensalg til president Fulgencio Batistas regime på Cuba.

Baalsrud forfattet en rekke bøker og skrifter, i særdeleshet om forsvarsspørsmål og om de baltiske lands historie. Han var i mange år styremedlem i Norges Forsvarsforening.

Baalsrud var innehaver av Deltagermedaljen og var kommandør av Finlands løves orden.«Jubilanter», Aftenposten, 9. mai 1999, s. 15. Han ble kåret til Årets Ølhund i 1977.

 Bibliografi 
 Stalin-Hitler pakten og de baltiske staters skjebne, Bergen: Thorolf Raftos stiftelse for menneskets rettigheter, 1990.
 med H. T. Gram: R.S. Platou A.S., 1936-1986. Fifty years of shipbroking, Høvik: R.S. Platou, 1985.
 Politikken mot forsvaret – frem mot 1940. En dokumentasjon, Oslo: Institutt for forsvarsopplysning, 1985.
 Fortsatt klar til kamp, Oslo: Marinens reserveoffiserers forbund, 1984.
 40 år i lenker: Estland, Latvia, Litauen. Historien om randstatene, Oslo: Nå forlag, 1979.

 Referanser 

Kategori:Redaktører for Dagens Næringsliv eller forløpere
Kategori:Fedrelandslaget
Kategori:Deltagermedaljen
Kategori:Finlands løves orden
Kategori:Personer fra Kristiansand kommune